b'\n_START_ARTICLE_\nJungledyret\n_START_SECTION_\nHandling\n_START_PARAGRAPH_\nTegnefilm om Hugo, et af verdens sj\xc3\xa6ldneste og mest nuttede dyr. Han bor i regnskoven, men efterstr\xc3\xa6bes af filmstjernen Izabella og hendes multimilliard\xc3\xa6r mand, Conrad. De vil g\xc3\xb8re Hugo til stjerne i filmen "Sk\xc3\xb8nheden og k\xc3\xa6ledyret". Hugo flygter og havner ved et uheld i en s\xc3\xa6k bananer, der er p\xc3\xa5 vej til K\xc3\xb8benhavn. I storbyen er Hugo en ensom flygtning, som oplever mange farlige og sp\xc3\xa6ndende eventyr. Izabella og Conrad er hele tiden i h\xc3\xa6lene p\xc3\xa5 ham, og han l\xc3\xa6nges frygteligt efter junglen. Efter en dramatisk flugt gennem byens kloakker kommer han ombord p\xc3\xa5 et skib, der sejler hjem igen til junglen og alle hans venner d\xc3\xa9r.'